b'\n_START_ARTICLE_\nGuillermo del Toro\n_START_PARAGRAPH_\nGuillermo del Toro G\xc3\xb3mez (Guadalajara, Jalisco, Meksiko, 9. listopada 1964.) je meksi\xc4\x8dki filmski redatelj, scenarist i producent._NEWLINE_Jedan je od trojice filmskih redatelja koji se nazivaju "tre amigos" (\xc5\xa1pa. Cineastas, Tr\xc3\xado de Amigos), a druga dvojica su Alfonso Cuar\xc3\xb3n (Harry Potter i zato\xc4\x8denik Azkabana) i Alejandro Gonz\xc3\xa1lez I\xc3\xb1\xc3\xa1rritu._NEWLINE_Guillermo del Toro skre\xc4\x87e pozornost 1992. filmom Cronos koji je nagra\xc4\x91ivan u Meksiku. Pet godina kasnije re\xc5\xbeira svoj prvi hollywoodski film, Mimic u kojem je u glavnoj ulozi glumila Oscarovka Mira Sorvino. Poslije se vra\xc4\x87a u Meksiko gdje osniva vlastitu producentsku ku\xc4\x87u \xe2\x80\x9dThe Tequila Gang\xe2\x80\x9d. 2001. re\xc5\xbeira film The Devils Backbone, koji je bio dobro prihva\xc4\x87en te ponovno re\xc5\xbeira jedan hollywoodski film, Blade II (2002.)._NEWLINE_Dvije godine kasnije (2004.) re\xc5\xbeira jo\xc5\xa1 jedan film s junakom iz stripova: Hellboy. Godine 2006. re\xc5\xbeirao je film koji ga je proslavio, Panov labirint. Film je nagra\xc4\x91en s tri Oscara, a zaradio je vi\xc5\xa1e novaca u SAD-u od bilo kojeg drugog filma u kojem se govorio \xc5\xa1panjolski. Godine 2008. snima nastavak Hellboya, Hellboy 2: The Golden Army. U svibnju 2010. Guillermo del Toro objavljuje da ne \xc5\xbeeli re\xc5\xbeirati J.R.R. Tolkienov roman Hobit o Bilbo Bagginsu, a zamjenio ga je Peter Jackson._NEWLINE_Istovremeno je radio i kao producent za ve\xc4\x87inu svojih filmova. Godine 2008. osniva novu producentsku ku\xc4\x87u, Cha Cha Cha, s prijateljima Alfonsom Cuaronom i Alejandrom Gonzalezom Inarritu.'